
PARLAMENTUL ROMÂNIEI

CAMERA DEPUTAŢILOR

COMISIA PENTRU ÎNVĂŢĂMÂNT,

ŞTIINŢĂ, TINERET ŞI SPORT

Bucureşti, 19 iunie 2012

Nr.29/107
RAPORT

asupra propunerii legislative pentru modificarea art.12 din Legea nr.288/2004 privind organizarea studiilor universitare, cu modificările şi completările ulterioare, publicată în Monitorul Oficial al României, Partea I, nr.614/7 iulie 2004
 (Plx. 133/2012)

1. În baza prevederilor art. 95 din Regulamentul Camerei Deputaţilor, republicat, cu adresa nr. Plx. 133 din 12 iunie 2012, Comisia pentru învăţământ, ştiinţă, tineret şi sport a primit spre dezbatere şi avizare, în fond, propunerea legislativă pentru modificarea art.12 din Legea nr.288/2004 privind organizarea studiilor universitare, cu modificările şi completările ulterioare, publicată în Monitorul Oficial al României, Partea I, nr.614/7 iulie 2004.

Pentru întocmirea raportului, Comisia a analizat avizul Consiliului Legislativ.

Propunerea legislativă are ca obiect de reglementare modificarea articolului 12 din Legea nr. 288/2004 privind organizarea studiilor universitare, cu modificările şi completările ulterioare, în sensul majorării perioadei de susţinere a doctoratului la 4 ani. În prezent, susţinerea tezei de doctorat se poate face în maximum 3 ani de la terminarea studiilor universitare de doctorat. 

2. În funcţie de obiectul şi conţinutul său, propunerea legislativă face parte din categoria legilor organice, potrivit prevederilor art. 73 din Constituţia României, republicată.


3. La lucrările Comisiei au fost prezenţi 16 deputaţi, din 26 membri ai Comisiei. 


4. În baza prevederilor art. 54 şi 55 din Regulamentul Camerei Deputaţilor, republicat, la dezbaterea propunerii legislative a participat ca invitat: domnul Andrei Gheorghe Kiraly – secretar de stat în cadrul Ministerului Educaţiei, Cercetării, Tineretului şi Sportului. 


5. Potrivit prevederilor art. 75 alin. (1) din Constituţia României, republicată, şi ale art.92 alin.(8) din Regulamentul Camerei Deputaţilor, republicat, Camera Deputaţilor este prima Cameră sesizată.


În urma dezbaterii, în şedinţa din 14 şi 19 iunie 2012, Comisia a propus, cu unanimitatea voturilor celor prezenţi, adoptarea propunerii legislative, cu amendamentele din Anexă.

ANEXĂ

I. Amendamente admise
	Nr.

crt.
	Legea nr. 288/2004 

cu modif.  şi complet. ulterioare
	Text 

propunere legislativă
	Text propus de Comisie

(autorul amendamentului)
	Motivare

	1. 
	---
	Titlul Legii: Lege pentru modificarea art.12 din Legea nr.288/2004 privind organizarea studiilor universitare, cu modificările şi completările ulterioare, publicată în Monitorul Oficial al României, Partea I, nr.614/7 iulie 2004
	Titlul Legii: Lege pentru modificarea art. 12 din Legea nr.288/2004 privind organizarea studiilor universitare
	Respectarea normelor de tehnică legislativă

	2. 
	---
	Articol unic:  Art. 12 din Legea nr. 288/2004 privind organizarea studiilor universitare, se va modifica şi va avea următorul cuprins: 

	Articol unic: Articolului 12 din Legea nr. 288/2004 privind organizarea studiilor universitare, publicată în Monitorul Oficial al României, Partea I, nr. 614 din 7 iulie 2004, cu modificările şi completările ulterioare, se modifică şi va avea următorul cuprins:
	Respectarea normelor de tehnică legislativă

	3. 
	Art. 12. - Studiile universitare de doctorat au, de regulă, o durată de 3 ani. In situaţii speciale, când tematica abordată necesită o perioadă mai mare de studiu sau experimentare, durata poate fi prelungită cu 1-2 ani, cu aprobarea senatului universitar, la propunerea conducătorului de doctorat. Susţinerea tezei de doctorat se poate face în termen de maximum 3 ani de la terminarea studiilor universitare de doctorat. 
	Art. 12 – „Studiile universitare de doctorat au, de regulă, o durată de 3 ani. In situaţii speciale, când tematica abordată necesită o perioadă mai mare de studiu sau experimentare, durata poate fi prelungită cu 1-2 ani, cu aprobarea senatului universitar, la propunerea conducătorului de doctorat. Susţinerea tezei de doctorat se poate face în termen de maximum 4 ani de la terminarea studiilor universitare de doctorat, cu acordul senatului universităţii şi al conducătorului de doctorat. 
	„Studiile universitare de doctorat au, de regulă, o durată de 3 ani. In situaţii speciale, când tematica abordată necesită o perioadă mai mare de studiu sau experimentare, durata poate fi prelungită cu 1-2 ani, cu aprobarea senatului universitar, la propunerea conducătorului de doctorat. Susţinerea tezei de doctorat se poate face în termen de maximum 4 ani de la terminarea studiilor universitare de doctorat, cu acordul senatului universitar şi al conducătorului de doctorat.”
Autor: Comisia
	Pentru unitate terminologica.

